
DISSERTATIO  MEDICA 


INAUGURALIS 

DE 


DYSENTERIA. 


Omnium  rerum,  quibus  humanum  genus  oc¬ 
cupatur,  nulla  tantam  attentionem  meret  quam 
ars  medendi ;  quippe  quas  dolores  levet,  et  mor¬ 
bis  implicitis  opituletur.  Cujus  notitia  a  scien¬ 
tia  corporis  humani  structuras  acquirenda  est, 
haec  enim  cognita  juvat  medicum  et  tuenda  sa¬ 
lute,  et  morbis  sanandis,  sed  omnium  morbo¬ 
rum  quibus  humanum  corpus  obnoxium  est. 
Dysenteria  locum  fere  principem  obtinet ;  de 
qua  verecundia  cum  decente  pauca  disserere 
statui. 

DE  DYSENTERIA. 


DE  DEFINITIONE. 

Cullenus  illustris.  Dysenteriam  in  classe 
pyrexias  et  ordine  profluvia  posuit,  et  hisce  ver¬ 
bis  definivit ;  “  Pyrexia  contagiosa ;  dejectiones 
frequentes,  mucosas  vel  sanguinolentas ;  retentis 
plerumque  fcecibus  alvinis,  tormina,  tenesmus.” 
Multas  et  varias  descriptiones  hujus  morbi  a  ve¬ 
teribus  datas  sunt,  Hippocrates  sub  nomine 
Dysenterias,  omnes  hasmorrhagias  et  intestino¬ 
rum  ulcerationes  comprehendit,  alii  huic  verbo 
magis  definitam  significationem  dederunt,  et  ab 
his.  Dysenteria  intestinorum  ulceratio  tenesmo 
et  dejectionibus  mucosis  et  sanguinolentis  co¬ 
mitata  designata  est ;  aliqui  Dysenteriam  sine 
febre  non  contagiosam  affirmant,  alii  materiam 
contagiosam  constare  e  natura  mucosa  mem¬ 
branas  quas  intestina  tegit,  et  non  asgri  febrili 
perspiratione  et  spiritu  existimarunt ;  Dysen¬ 
teria  maxime  contagiosa  est  in  valetudinariis 
et  castris,  et  pauperum  domibus  quibus  sordes, 
et  aer  humidus  saspe  insunt. 

MORBI  HISTORIA. 


“Hoc  morbo  asgro  frequens  ad  exonerandum 
alvum  desiderium  est,  et  sasvis  torminibus  et 
tenesmo  angitur,  sellas  quanquam  frequentes 
admodum  parcas  sunt,  et  ex  materia  mucosa, 
et  spumosa  componuntur,  foeces  naturales  ple¬ 
rumque  retinentur,  nisi  in  forma  scybalarum, 
quibus  expulsis,  asger  paululum  sublevatur. 

Hoc  tempore,  morbus  aliquando  horroribus, 
et  aliis  signis  pyrexias  aggreditur ;  scilicet  lan¬ 
guore,  lassitudine,  anorexia,  et  calore  aucto, 
asger  saspe  nausea  et  vomitu  bilioso  laborat,  pul¬ 
sus  frequens  est,  lingua  sicca  est,  cum  foeditate 
oris ;  hasc  symptomata  breve  post  intervallum, 
propria  signa  Dysenterias  sequuntur;  Dysen¬ 
teria  prassertim  autumno  et  asstate  occurrit,  et 
saspe  febre  intermittente  complicatur,  sed  sub 
initio  modo  intermittentis,  modo  synochae  ty¬ 
pum  induit :  plerumque  autem  morbo  provec¬ 
tiore  indolem  typhi  assumit :  morbo  progredi- 
ente,  res  quas  sellae  continent  variae  sunt,  modo 

DE  DYSENTERIA. 


ex  muco  solummodo  componuntur,  modo  linea¬ 
mentis  sanguinis  intertextae  sunt.  Ubi  nihil 
praeter  mucum  redditur,  morbus  Dysenteria 
alba,  vel  morbus  mucosus  appellatus  fuit,  serum 
nonnunquam  in  sellis  invenitur,  et  ex  superi¬ 
oribus  partibus  intestinorum  originem  ducit. 

Intestinorum  tunica  villosa  interdum  ulcera¬ 
tur,  et  emittitur  dejiciendo,  visceribus  ulcera¬ 
tis,  sed  hoc  accidit  morbo  adeo  provecto,  ut  in 
pus  tenue  et  putre  materia  membranacea  verta¬ 
tur,  vel  ita  cum  sanguine  et  muco  misceatur  ut 
non  discerni  possit,  vermes  aliquando  per  os 
exiguntur  et  per  anum  emittuntur;  si  suspi¬ 
cionem  eos  existere  habemus,  nos  oportet 
quam  primum  conficere,  quod  inflammationem 
promovent  intestinorum  tunicas  irritando. 

Morbo  provectiore,  sellas  nigrescunt,  et  pes¬ 
sime  olent;  haec  mutatio  gangraenam  adesse 
saepe  indicat;  aegro  inscio  dejiciuntur;  singul¬ 
tus  saepe  oritur  vix  tollendus  ;  hoc  tempore  ali¬ 
quando  urinae  suppressione  et  stranguria  aeger 
opprimitur,  inflammatione  intestinorum  ad  cer¬ 
vicem  vesicae  serpente ;  urina  calore  saepe  mul¬ 
tum  variat,  modo  rubicundi  coloris  est,  et  par- 

va  quantitate  redditur,  modo  nigri,  aliquando 
est  coloris  expers ;  aphthae  saepe  linguam  obdu¬ 
cunt  et  interdum  in  fauces  internas  totas  spar¬ 
guntur,  Miliaria  interdum  huic  vitio  accedere 
dicitur. 

Dolor  et  fatigatio  quibus  aeger  tandem  expo¬ 
situs  fuit,  principium  vitae  incipiunt  diruere  et 
exitu  fatali  jam  venturo,  motus  arteriarum  celer 
et  debilis  fit,  frigidi  et  viscidi  sudores  in  super¬ 
ficie  erumpunt,  facies  pallet,  frigescunt  extrema, 
et  miser  tandem  vita  absolvitur. 

SECTIO  CADAVERIS. 

Inciso  cadavere,  invenimus  plerumque  evi¬ 
dentes  notas  inflammationis,  gangraena*,  et  ul¬ 
cerationis  ;  interdum  invenimus  omnia  intesti¬ 
na  nigra ;  omnia  sed  praecipue  intestina  majora 
afficiuntur  neque  raro  inflammationem  ad  ven¬ 
triculum  ascendisse  invenimus :  tunicae  omnes 
crassantur,  et  tunica  villosa  frequenter  abradi¬ 
tur,  et  in  materiam  putridam  subviridis  coloris 
mutatur.  Cum  lenior  fuerit  morbus,  quaedam 

pars  recti  aut  coli  solummodo  afficitur,  sin 
fuerit  violentior,  invenimus  superficiem  intesti¬ 
norum  majorum  inflammatione,  ulceratione, 
aut  gangraena  occupatam ;  intestinorum  super¬ 
ficies  interna  humore  glutinoso  sanguinolento, 
pessimi  odoris,  seepe  obtegitur,  praeter  haec  su¬ 
pra  memorata  auctores  mentionem  faciunt,  de 
tuberculis,  instar  magnitudinis  pustularum  va- 
riolarum,  quae  ex  tela  cellulosa  originem  ducere 
visa  sunt. 

In  Hepate,  exemplis  plurimis  nihil  inveni¬ 
mus  inusitatum,  plerumque  ejus  moles,  quum 
fit  morbosa,  augetur,  et  gangraena,  quibusdam 
conspicata  est. 

Pancreas  et  lien,  saepe  eandem  quoque  cum 
hepate  sortem  participant.  Bilis  sane,  tum  quan¬ 
titate,  tum  qualitate  multum  variat ;  sed  cras¬ 
sior  plerumque  fit,  et  haud  raro  nigrescit. 

Mutatio  praecipua  quod  subit  vesica  urina¬ 
ria,  in  ejus  liquore  invenitur,  quae  in  materiam 
chylo  similem  aliquando  vertitur  ex  omnibus 
hisce  jam  dictis,  causam  mortis  patet  originem 
ducere  ex  inflammatione  et  intestinorum  gan¬ 
graena. 

DIAGNOSIS. 

Dysenteria  a  diarrhoea,  cholica,  enteritide, 
et  cholera  signis  sequentibus  facile  distingui¬ 
tur;  dysenteria  laborantem,  pyrexia  semper 
ab  initio  lacesset,  nunquam  diarrhoea,  et  si 
pyrexia  diarrhoeae  superveniat,  symptomatica 
habenda  est ;  in  diarrhoea  dejectiones  sunt  ma¬ 
gis  copiosae ;  dysenteria  in  hac  insula  contagiosa 
est,  nunquam  vero  diarrhoea,  a  cholica  alvo  per¬ 
tinaciter  astricta ;  et  spasmo  musculorum  ven¬ 
tris  ;  ab  enteritide  dolore  ardenti  et  torquente 
circa  umbilicum,  a  cholera  frequentibus  biliosis 
dejectionibus  et  vomitibus,  surarum  spasmis 
distinguitur. 


DYSENTERIAE  CAUSAE. 


Quinam  huic  morbo  sint  causae  excitantes, 
scriptorum  sententiae  variae  sunt.  Harum 

principes  sunt,  victus  parum  saluber,  frigus, 
auras  putridse  et  contagio ;  victus  parvus,  mala 
hujus  morbi  semper  inducit,  et  videtur  causa 
esse  princeps,  quare  inter  pauperes  dysenteria 
multo  malignior  grassetur :  frigus  saspe  dysen¬ 
teriam  excitare  videtur;  frigus  perniciosissi¬ 
mum  est,  saspe  et  subito  calore,  mutatum,  quas 
fortasse  causarum  una  est,  quare  gelidum  et 
humidum  coelum  tam  perniciosum  sit,  calor 
enim  multos  vapores  excitat,  qui  postea  con¬ 
densati,  humiditatem  et  algorem  vesperi  gig¬ 
nunt,  quo  tempore  frigus  semper  perspiratio- 
nem  minuit,  et  sanguinem  intus  cogit,  et  sine 
dubio  morbum  multum  intendit ;  et  est  causa 
frequentissima  ejus  redeuntis;  auree  putridas 
canalem  alimentarium  facile  afficiunt,  et  ali¬ 
quando  diarrhoeam  producunt,  sed  an  unquam 
dysenteriam  producant,  non  satis  constat ;  certe 
tamen  symptomata  exasperant,  et  contagiosam 
faciunt;  sed  hujusa  morbi  causa  frequentissi¬ 
ma  certe  est  contagio,  et  in  hac  insula  forsan 
unica;  contagio  impertitur  in  cloacis  ubi  dy¬ 
senterias  laborantes  alvum  exonerant,  et  alii 

qui  vestimenta  aegrotantium  lavant,  morbo 
capiuntur  sed  natura  et  modus  operandi  con¬ 
tagionis  aciem  mentis  humanae  omnino  fugit. 


PROGNOSIS. 

Eventus  hujus  morbi  semper  dubius,  et 
natura  adeo  periculosa  est,  praesertim  si  pro¬ 
pria  remedia  non  sint  mature  exhibita ;  muli¬ 
eres,  infantes,  et  provecti  aetate  dysenteriae 
maxime  obnoxii  sunt,  et  periculo  majore  ver¬ 
santur.  Quando  symptomata  idoneis  medica¬ 
mentis  non  cedant,  eventus  semper  metuendus 
est;  et  si  inflammatio  vehementissima  sit,  et 
diu  permanserit,  metuendum  est,  ne  gangraena 
sequatur,  quae  si  accidit,  mors  instat ;  si  pyrexia 
sit  gravis,  tormina  et  tenesmus  valde  vehemen¬ 
tia,  et  aeger  multum  debilitetur  typho  urgente, 
mors  in  propinquo  est.  Petechiae,  dejectiones 
nigrae,  virides,  et  faedissimae,  periculum  max¬ 
imum,  et  morbum  esse  generis  putridi  nunci- 
ant;  pulsus  parvus,  exiguus,  et  debilis,  extrema 
frigida,  dolor  circa  praecordia,  urina  et  stercus 

B 


10 


DE  DYSENTERIA. 


sponte  elabentia,  sunt  signa  pessimi  ominis,  et 
supremam  horam  adesse  nuntiant ;  e  contrario 
vero,  quum,  alvo  expurgata,  dolor  mitigatur, 
dejectiones  fiunt  minus  crebras  et  ampliores, 
tenesmus  lenitur,  superficie  leni  et  universa 
perspiratione  madefacta,  cum  somno  tranquillo 
et  recreante,  tunc  felix  praemonstratur  eventus. 


RATIO  SYMPTOMATUM. 

QuiE  supra  de  morbi  natura  proposui,  termi¬ 
num,  tenesmi,  et  stercoris  durioris  intestina  irri¬ 
tantis,  rationem  satis  bene  explicari  videntur. 

Dolor  vero  in  hoc  morbo  enascitur  procul  du¬ 
bio  e  durato  stercore  tunicas  intestinorum  tene¬ 
ras  ex  muco  abraso,  irritantibus ;  ideoque,  hoc 
dejecto  per  idonea  remedia  levantur  signa.  De¬ 
jectiones  sanguinis  e  vasis  alte  in  intestino  sitis, 
ope  irritamenti  jam  dicti  originem  videntur 
ducere.  Minorum  striarum  cruoris  vero  in  in¬ 
testino,  exiguis  vasis  per  tenesmum  vulneratis 
fontem  petere  liceat.  Pus,  quod  morbo  provec¬ 
tiore  et  inveterascente  interdum  dejicitur  ex  tu- 

nicis  intestinorum  exulceratis  excernitur.  Pus 
autem  meracum  nunquam  in  Dysenteria  effun¬ 
di  possit.  Materia  Sebacea,  quae  toties  descendit, 
pro  muco  coacto  habenda  est  et  fimbriae  mem- 
branaciae  partes  teneri  et  irritati  intestini  abrasas 
esse  videntur.  Vomitum  ex  abnormi  intes¬ 
tinorum  motu,  et  inde  ventriculum  ipsius,  prop¬ 
ter  consensum  partium  exoriri  judicare  licet. 
Urinas  difficultas  videtur  proficisci  e  stercore 
duro  et  acri  irritante,  et  spasmo  sphincetris  vesi¬ 
cas  per  consensum  nervorum  consequente,  vel 
etiam  e  cervice  vesicas  stercore  oppressa,  unde 
urinae  transitus  impeditur.  Corporis  macies, 
ex  deficiente  nutrimento,  nimirum  vasis  absor¬ 
bentibus  ad  sua  munera  rite  perfungenda 
minus  valentibus,  enasci  existimatur. 


RATIO  MEDENDI. 

Si  dysenteria  in  homines  robustiores,  et  con¬ 
stitutione  corporis  pleniore  praeditos,  impetum 
fecerit,  sanguis  detrahi  potest ;  et  ob  proclivita¬ 
tem  intestinorum,  ad  inflammationem  et  ad 

gangraenam,  quantitas  sanguinis  moderanda 
est,  pro  viribus  et  habitu  aegrotantis,  et  vehe¬ 
mentia  inflammationis ;  sed  quoniam  morbus 
saepe  febre  typhode  comitatur,  venaesectio 
summa  cum  cura  perficienda  est,  quando  mor¬ 
bus  putridam  formam  induit,  aut  aeger  multum 
debilitatur,  methodus  omnino  diversus  se¬ 
quendus  est. 

Emetica  et  Purgantia,  prae  remediis  aliis  in 
Dysenteria  adhibenda  sunt ;  ad  ventriculum 
deplendum,  et  faeces  induratas  et  sordes  ab  in¬ 
testinis  removendas,  praesertim  sub  initio  morbi 
utilis  invenitur  vomitio,  cui  consilio  Ipecacu- 
anba  sive  Tartris  Antimonii  bene  inservit,  sed 
nequaquam  indiscriminatim  usurpanda  sunt : 
Tartris  Antimonii  enim  emeticum  est  nimis 
vehemens  operatione  aegro  debilitato,  preser- 
tim  autem  in  regionibus  calidis,  ubi  corpus  ad¬ 
modum  laxatur,  et  magna  proclivitas  ad  putre¬ 
dinem  adest,  contra  in  regionibus  frigidis,  habi¬ 
tuque  corporis  pleno  Tartris  Antimonii  adhi¬ 
beri  debet.  Ipecacuanha  vero,  partitis  vicibus, 
dosibus  duorum  triumve  granorum,  omni  tertia 
vel  quarta  hora  sumatur;  et  ad  ventriculum 

gravatum  exinaniendum  valet,  et  pylorum  tran¬ 
siens  intestina  rite  exonerat. 

Purgantia  leniora  plerumque  anteferenda  sunt 
quippe  quas  tutiora  sunt,  quoniam  eorum  fre- 
quente  repetitione  forsan  opus  erit,  et  febris 
comitans  saspius  Typhus  est,  cathartica  enim 
quas  vires  aegrotantium  frangunt,  caute  sunt 
adhibenda,  multi  aegri  quidem  non  catharticam 
saepius  quam  tertio  quoque  die  possunt  tolerare 
sine  magna  virium  prostratione ;  cathartica  le¬ 
niora  quas  vulgo  praescribuntur  sunt  sequentia, 
Sulphas  et  Phosphas  Sodae,  Sulphas  Magnesiae, 
Oleum  e  Seminibus  Picini,  Cassia  Senna,  Rhe- 
um  Palmatum,  et  Submurias  Hydrargyri.  Si 
leniora  non  exinaniunt,  adhibenda  sunt  medica¬ 
menta  quaedam  validiora,  pulvis  scilicet  Tadicis 
convolvuli  Jalapi  cum  Submuriate  Hydrargyri 
conjunctus  et  cetera,  quae  dosibus  propriis  ad- 

i  “  / 

hiberi  oportet ;  in  Dysenteria  purgantia  vel 
rarius  vel  nunquam  levamen  ferunt,  dum  scy- 
balae  dejiciuntur ;  his  autem  expulsis,  intestino¬ 
rum  spasmi  saepe  celerius  levantur.  . 

Aliquando  ventriculus  est  adeo  irritabilis,  ut 
cathartica  vomitu  rejiciantur,  quando  hoc  acci- 

dit,  cum  quovis  grato  aromatico  sunt  adhi¬ 
benda. 

Maximi  momenti  in  hoc  morbo  sunt  ene- 
mata  ex  oleo  et  mucilagine  confecta ;  quoniam 
non  solum  evacuant,  sed  etiam  internas  tunicas 
intestinorum  muniunt,  et  dolorem  leniunt,  te¬ 
nesmum  quoque  et  tormina  compescunt.  Ni¬ 
hilominus  nullo  modo  opinor  solummodo  ad 
intestina  purganda  enematis  fidem  esse  haben¬ 
dam.  Symptomatibus  inflammationis,  et  py- 
rexias  remotis.  Opium  in  portionibus  enematum 
summo  cum  beneficio  administratur,  et  magno¬ 
pere  ad  quasdam  levanda  mala  confert ;  hoc 
modo  intestinorum  irritabilitas  hebetatur,  et 
tormina  magno  modo  supprimuntur. 

Balneum  tepidum,  et  semicupium  plurimum 
celebrantur  praesertim  sub  initio  morbi,  hasc 
tormina  superant ;  et  ad  spasmum  intestinorum 
sublevandum,  ideoque  ad  vires  purgantium  au¬ 
gendas  conferunt.  Hoc  consilio  Vesicatoria  quo¬ 
que  usui  fuerunt  abdomini  admota ;  quando  te¬ 
nesmus  instat,  et  violenter  urget,  post  purgan¬ 
tium  et  usum  opii  proprium ;  rectum  exulcera¬ 
tum  esse  concludendum  est ;  ad  hoc  leniendum. 

enema  emolliens  cum  opio  injiciatur  oportet. 
In  stadiis  provectioribus  morbi  ventriculus  et 
intestina  vulgo  acore  opprimuntur,  quare  ab¬ 
sorbentia,  qualia  mixtura  cretacea,  aqua  calcis, 
administrentur  oportet. 

Si  morbus  diuturnus  fiat,  et  vires  segri  mul¬ 
tum  frangantur,  curatio  ex  amaris  et  astringen¬ 
tibus,  et  diseta  debita  pendebit ;  usu  vini  rubri, 
et  extracti  catechu,  &c.  cinchonse  officinalis 
etiam,  acidi  sulphurici,  interdum  aqua  calcis 
curatio  tentanda  est,  hsec  in  stadiis  morbi  pro¬ 
vectioribus,  in  quibus  summa  debilitate  mor¬ 
bus  vulgo  comitatur,  cum  magno  beneficio  ad¬ 
hibentur. 

Cibus  animalis,  liquores  ardentes,  et  fermen¬ 
tati  sedulo  evitandi  sunt,  et  diseta  ex  oryza, 
hordeo,  farina,  et  jusculo  tenui,  et  aliis  hujus¬ 
modi  sumenda  est,  sub  initio  morbi  poma  cocta 
edantur,  sed  non  sub  fine  morbi,  si  acrimonise 
in  ventriculo  signa  adsint. 

Per  totum  hujus  morbi  decursum,  seger  ves¬ 
tem  laneam  internam  induere  debet.  Squalor 
et  sordes  sedulo  subducenda.  Conclave  perfla¬ 
tum  purissimum  accipere  debet;  gravia  loco 


16 


DE  DYSENTERIA. 


salubris  sunt  mutanda,  si  fieri  possit,  et  ne 
multa,  omnia  quae,  febre  grassante  pestilente  ad 
contagium  delendum  fieri  soleant  hic  pariter 
servari  oportet. 

Victus  esse  debet  qualem  supra  memoravi; 
caseus,  adeps,  carnes,  et  liquores  ardentiores  ma¬ 
gis  strenue  evitanda  sunt,  si  febris  intermittens 
aut  remittens  cum  Dysenteria  sociatur,  praepa¬ 
rata  e  cortice  cinchonae  officinalis  danda  sunt, 
quod  si  ventriculus  irritabilis  minus  hunc  tole¬ 
ret,  vinum  rubrum  potandum,  infusum  cin- 
chonae  ventriculo  imbecilli  convenientius  est. 

Diaeta  ex  cibo  minime  irritante  constare  de¬ 
bet,  quandoquidem  errore  diaetae,  morbus  nullus 
revertere  proclivior  est,  pro  potu  liquores  blandi, 
scilicet  lactis  serum,  &c.  valde  sufficiunt. 

Ad  vires  aegri  redintegrandas,  tonica,  et  cae- 
tera,  cinchona  longe  praeeminet,  potissimum  ad¬ 
juvant.  Panno  lanio  uti  pro  veste  aegrum 
oportet ;  nam  ita  corpus  ex  mutationibus  coeli 
repentinis  tuetur,  et  aegro  revalescente  exercita¬ 
tio  modica,  maxime  corpus  morbi  vehementia 
exhaustum  reficiat. 


FINIS. 


